कैब वाले को रातभर घुमाया, पैसे देने की बारी आई तो भड़क गई, बोली- केस में फंसा दूंगी
हरियाणा के गुरुग्राम जिले में एक महिला की दबंगई का वीडियो सोशल मीडिया पर जमकर वायरल हो रहा है। ज्योति नाम की महिला ने देर रात हुडा सिटी सेंटर के पास से ओला ऐप से कैब बुक की थी। रात लगभग 10 बजे बुक की गई कैब को महिला सुबह लगभग 11 बजे तक घुमाती रही।
हरियाणा के गुरुग्राम जिले में एक महिला की दबंगई का वीडियो सोशल मीडिया पर जमकर वायरल हो रहा है। ज्योति नाम की महिला ने देर रात हुडा सिटी सेंटर के पास से ओला ऐप से कैब बुक की थी। रात लगभग 10 बजे बुक की गई कैब को महिला सुबह लगभग 11 बजे तक घुमाती रही।
जब कैब चालक ने ज्योति से पूछा कि उनको कहा जाना है, ठीक से बता दे, नहीं तो बिल देकर कैब को फ्री करे। कैब चालक इरशाद ने ऑटो का बिल मांगा तो ज्योति महिला भड़क गई और चालक को फर्जी केस में फंसाने की धमकी देने लगी। इस पर इरशाद ने गुरुग्राम पुलिस को मामले की शिकायत की।
2 हजार का बना बिल, मांगा तो भड़क गई
कैब चालक की शिकायत पर मौके पर पहुंची गुरुग्राम पुलिस से ज्योति उलझती नजर आई। कैब चालक इरशाद की मानें तो रात लगभग 10 बजे ऐप से कैब बुक किया गया था और सुबह 11 बजे तक बिना किसी निश्चित स्थान पर पहुंचने की जगह घुमाती रही। अब बिल 2 हजार का बन गया है। पहले तो कहती रही कि पेटीएम करवाती हूं, लेकिन उस बात को भी 2 घंटे बीत गए। जब पैसे नही दिए तो कैब चालक ने अपने पैसे मांगने शुरू कर दिए।
पुलिस कर्मियों से किया अभद्र व्यवहार
कैब चालक ने महिला को उतारकर पैसे देने की बात कही, लेकिन महिला ने देने से इनकार कर दिया। लोगों की भीड़ इकट्टा हुई। सूचना मिलते ही PCR भी मौके पर पहुंची। महिला ने पुलिस कर्मियों से भी अभद्र व्यवहार किया। इसके बाद पुलिस महिला को अपने साथ थाने ले गई।
पुलिस को नही दी शिकायत
वही एक महिला ने इस घटना का वीडियो बनाया और ट्विटर पर वायरल कर दिया। सेक्टर-29 थाना पुलिस ने कहा कि महिला के विरुद्ध कोई लिखित शिकायत नहीं मिली है। शिकायत आने पर कार्रवाई की जाएगी।
पहले भी महिला कर चुकी ऐसी हरकत
हालांकि महिला की दबंगई का यह कोई पहला मामला नहीं है। इससे पहले भी महिला की एक वीडियो वायरल हो चुकी है। उसमे भी महिला रेहड़ी वालों से उलझती नजर आ रही है। पुलिस के साथ भी महिला अभद्रता कर रही है।
शहर का दौरा करने निकली थी महिला
मिली जानकारी के मुताबिक, महिला काउंसिलर है और शहर का दौरा करने के लिए महिला ने कैब बुक की थी, लेकिन कैब चालक का बिल नही देना और पुलिस के साथ अभद्रता करना कई सवाल ज़रूर खड़े कर देता है। फिलहाल तो पुलिस महिला को समझने में जुटी हुई है और पुलिस मामले की सच्चाई पता लगाने के लिए ऐप की जांच में जुट गई है।